Nuwe geslag veeboere moet 'slim' dink en doen | Landbou
Nuwe geslag veeboere moet 'slim' dink en doen
Tegnologiese vernuwing sal sogenoemde "slim veeboerdery" help teweegbring. Hommeltuie sal toenemend gebruik word om vee te tel, probleem­diere te bestuur en inspeksies by water­punte uit te voer. Foto: Lukas Botes
Die wêreld is in 'n konstante toestand van verandering – dink maar aan die veranderinge wat die covid-19-pandemie veroorsaak het.
Mnr. Jack Welch, 'n voormalige voorsitter en uitvoerende hoof van General Electric, het by geleentheid gesê: "As die tempo van verandering buite 'n besigheid vinniger geskied as die aanpassings wat binne die besigheid gemaak word, is die einde van daardie besigheid in sig."
Verandering vereis dus aanpassings om te oorleef. Prof. Leon C. Megginson het die volgende oor aanpassing by verandering gesê: "Dit is nie die slimste individue van 'n spesie wat veranderinge oorleef nie; dit is ook nie die sterkstes nie; dit is dié wat die beste daarby aanpas."